గృహహింస నిరోధక చట్టం
భారత ప్రభుత్వం గృహహింసని నేరంగా గుర్తించి గృహహింస నిరోధక చట్టం 2005ని తీసుకొచ్చింది. జమ్ము, కాశ్మీర్‌ తప్ప దేశమంతా ఈ చట్టం పరిధిలోకి వస్తుంది. ఇది ఒక సివిల్‌ చట్టం. నేరం చేసిన వాళ్ళను దండించడం కాకుండా బాధితులకు (స్తీలకు) ఉపశమనం కల్పించేదిశగా ఈ చట్టం ఏర్పడింది.
తన కుటుంబానికి సంబంధించినవారు, తన కుటుంబంలోని మగవారు (భర్త /బావ/మరిది/ అన్నదమ్ములు/మామ/ కొడుకు/అల్లుడు/తండ్రి) జరిపే ఎటువంటి హింస నుంచైనా మహిళలకు రక్షణ కల్పించేందుకు ఈ చట్టం ఏర్పాటు చేయటం జరిగింది.అంత కముందు వరకట్న వేధింపుల చట్టం (490ఎ) మాత్రమే ఉంది.
అహింసాత్మక ప్రతిఘటన
అహింసాత్మక ప్రతిఘటన అన్నది శాసనోల్లంఘన, సంకేతాత్మక నిరసనల, ఆర్థిక లేక రాజకీయ సహాయ నిరాకరణ, సత్యాగ్రహం లేదా ఇతర పద్ధతుల ద్వారా హింసను ప్రయోగించకుండా సాంఘిక, రాజకీయ వంటి లక్ష్యాలు సాధించే పద్ధతి. ప్రస్తుత పరిస్థితులను మెరుగుపరచడానికి ఏదో మారాలని, అభివృద్ధి చేయాలని ప్రతిఘటించే వ్యక్తి కానీ, సమూహం కానీ కలిగివున్న ఆకాంక్షలను ఈ చర్యలు ఎత్తిచూపుతాయి. విస్తృతంగా, పొరపాటుగా దీన్ని శాసనోల్లంఘనకు సమానార్థకంగా పోలుస్తారు. అహింసాత్మక ప్రతిఘటన, శాసనోల్లంఘనలకు వేర్వేరు ప్రయోజనాలు, వేర్వేరు అర్థాలు, పద్ధతులు ఉన్నాయి.